cy cy cy ceb fi cy nl en cy cy cy cy cy en de cy cy en cy cy cy fr es en en cy
Daeth 11 ynghyd ar fore heulog, wythnos cyn y Nadolig – gyda’r nod efallai i losgi peth ynni a chyfiawnhau cael tri neu bedwar pwdin dolig!
O’r chwith i’r dde yn y llun tan gopa’r Garn: Hilary, Mari, Chris, Gareth, Sioned, Gareth, Elen, Edward, Sian a Dafydd.
Cychwyn o gaffi Ogwen [dau wedi sleifio a bachu paned o’r caffi cyn cychwyn!] a drigno i gyfeiriad Cwm Clyd cyn troi tua’r gogledd a dilyn llwybr main sy’n cadw at gyfuchlin 500m drwy Gwm Cywion, Cwm Coch ac heibio trwyn Yr Esgair i Gwm Bual. Paned wrth y nant yno cyn dringo’n serth i fyny’r ysgwydd tua Bwlch Brecan gyda swn tri neu bedwar o gwn hela yn poeni’r defaid ar lechweddau Mynydd Perfedd uwch ei penau.
Er fod yr haul yn tywynnu arnom ar gopa’r Foel Goch roedd y gwynt yn rhynllyd, felly i lawr a ni am y bwlch a mwynhau cinio yng nghysgod craig uwchben Cwm Cywion. Ymlaen wedyn am gopa’r Garn a phenderfynu peidio a mynd ymlaen am y Glyder Fawr. Dychwelyd i lawr y gefnen heibio Cwm Clyd ac yn ol i Ogwen.
Lluniau gan Raymond Wheldon-Roberts ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51